Jeesuksen rakkaus virtaa meistä
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Sinua yksin haluan palvoa
Sinä yksin olet ylistykseni arvoinen
Annan Sinulle kaiken palvontani
Annan Sinulle kaiken ylistykseni
Sinua yksin haluan palvoa
Sinä yksin olet ylistykseni arvoinen...
Haluamme antaa Sinulle kaiken kunnian!
Herra, Sinä olet hyvä, ja armosi pysyy iankaikkisesti
Ihmiset joka kansasta ja kielestä, sukupolvesta sukupolveen
Me palvomme Sinua, halleluja, halleluja
Me palvomme Sinua, koska olet se, joka olet
Me palvomme Sinua, halleluja, halleluja
Me palvomme Sinua, koska olet se, joka olet, -
sillä Sinä olet hyvä!
Herra, Sinä olet hyvä, ja armosi pysyy iankaikkisesti
Hän on niin hyvä, laulakaa vielä!
Herra, Sinä olet hyvä, ja armosi pysyy iankaikkisesti...
Sinä olet hyvä kaiken aikaa
Sinä olet hyvä kaiken aikaa...
Herra, Sinä olet hyvä, ja armosi pysyy iankaikkisesti...
Sanotaan yhdessä: "Kun keräämme uhrin, uskomme, että Herra antaa -
eheyttä, rauhaa, voimaa ja terveyttä.
Annamme koko elämämme Jeesukselle.
Meillä ei ole mitään pelättävää, sillä Herramme on voittanut.
Tiedämme tässä hetkessä, että siipesi suojaa meitä -
ja kätesi ojentuu parantamaan meidät, Jahve Rafa, Herra, Parantajamme.
Jahve Jireh, Herra, joka pitää meistä huolen, -
et ole koskaan pettänyt meitä etkä aloita sitä nyt.
Olet Jumalamme, turvapaikkamme, jonka varaan uskomme -
terveytemme, raha-asiamme, perheemme ja elämämme.
Kiitos, Isä, että kun saamme kohdata enemmän taivasta, -
voimme tuoda taivaan myös läheistemme luo. Aamen."
Toivotetaan Steve tervetulleeksi.
Mahtavaa. Hyvää huomenta. Miten menee? - Kaikki hyvin.
Hyvä. Yhdellä menee hyvin. Te muut siis vain selviätte jotenkin.
Haluan puhua teille tänä aamuna.
Viime aikoina olemme puhuneet uskosta, toivosta ja rakkaudesta.
Viimeksi puhuimme rakkaudesta. Pidittekö Hughista?
Eikö hän ollut loistava?
Jos viime viikon kokous jäi väliin, voitte katsoa sen YouTubesta.
Hugh puhui Jumalan rakkaudesta meitä kohtaan -
ja Jeesuksen ristinkuolemasta. Tänä aamuna haluan puhua siitä, -
että kun otamme Jeesuksen vastaan, Hänen rakkautensa täyttää meidät.
Sitten se virtaa meistä ulos.
Kutsumme Hänet sisään, ja rakkauden Jumala tulee elämäämme.
Tuo rakkaus virtaa perheisiimme, -
ystävillemme, naapureillemme ja työkavereillemme.
Jeesus puhuu tästä rakkaudesta jakeissa Joh. 13:34―35.
"Uuden käskyn minä annan teille, että rakastatte toisianne, -
niinkuin minä olen teitä rakastanut ― että tekin niin rakastatte toisianne.
Siitä kaikki tuntevat teidät minun opetuslapsikseni, -
jos teillä on keskinäinen rakkaus."
Tämä on oikeastaan aika hämmentävä raamatunkohta.
Jollain tavalla ihmiset tietävät, että kuulumme Hänelle sen vuoksi, -
miten me rakastamme toisiamme.
Olen aina ajatellut, että olisi parempi, jos Jumala antaisi meille supervoimia.
Jos käsistämme vaikka tulisi säteitä, -
kaikki tietäisivät, että kuulumme Hänelle.
Tai jos Hän vain sijoittaisi meidät tärkeisiin asemiin, -
ja voisimme käskeä ihmisiä, he tietäisivät, että kuulumme Hänelle, -
koska olemme Hänen tärkeitä ihmisiään, mutta Jeesus ei sano niin.
Hän sanoo: "Maailma tietää, että kuulutte minulle sen vuoksi, -
miten rakastatte toinen toisianne."
Tänä aamuna haluan vain tehdä todella hassun ehdotuksen.
Se on aivan naurettava. Kun lähdette, pohditte, mitä ihmettä oikein puhun.
Mitä tapahtuisi, -
jos sitoutuisimme rakastamaan toinen toisiamme seuraavat 50 vuotta?
Ai miten kauan?
Jos sitoutuisimme rakastamaan toinen toisiamme seuraavat 50 vuotta -
kaikkine oikkuinemme, outoine uskomuksinemme -
ja hassuine asioinemme, joita meillä on tapana tehdä?
Ja 50 vuoden päästä, jos olen vielä silloin täällä, -
voimme tulla yhteen ja katsoa, toimiko se, mitä Jeesus sanoi.
Haluan sanoa, ettei Jeesus koskaan patista meitä yrittämään kovemmin.
Teidän ei tarvitse lähteä ajatellen: "Minun on pakko rakastaa ihmisiä.
Jos en rakasta heitä, kukaan ei tiedä, että kuulun Jeesukselle."
En puhu mistään tällaisesta.
Jeesus antaa meille kyvyn tehdä sitä, mitä Hän käskee tehdä.
Armo ei ole ansaitsematon suosio tai sitä, että saat sitä, mitä et ansaitse.
Armo on Raamatussa ansaitsematon voimasuosio.
Saat jotain, mitä et ansaitse, ja voiman elää tätä uutta elämää.
Jumala antaa meille aina voiman ja tulee Pyhän Henkensä kanssa.
Meillä on siis uusi elämä Jeesuksessa ja alamme elää Hänen elämäänsä.
Niinpä alamme näyttää samalta kuin Jeesus ja käyttäytyä niin kuin Hän.
Tätä rakkautta kutsumme agapeksi.
Ensimmäisessä jumalanpalveluksessa oli joitakin ihmisiä Kreikasta, -
ja he sanoivat, että sanoin sen aivan väärin. Se pitäisi sanoa jotenkin näin.
Yritin parhaani, mutta aina hän sanoi, että sanoin sen täysin väärin.
Sitten sanoin eros, joka on seksuaalinen rakkaus.
Lausuin senkin väärin. Sanan fileo eli veljesrakkaus osasin sanoa oikein.
Vaikka ääntämykseni olisi väärä, -
haluan puhua agape-rakkaudesta.
Yritän parhaani, koska hän saattaa katsoa tätä netin kautta.
Etsikää 1. Kor. 13. Missä silmälasini ovat?
Luemme tästä rakkaudesta, joka on nyt meissä. Jae 4: -
"Rakkaus on pitkämielinen, rakkaus on lempeä; rakkaus ei kadehdi, -
ei kerskaa, ei pöyhkeile, ei käyttäydy sopimattomasti, ei etsi omaansa, -
ei katkeroidu, ei muistele kärsimäänsä pahaa, -
ei iloitse vääryydestä, vaan iloitsee yhdessä totuuden kanssa; -
kaikki se peittää, kaikki se uskoo, kaikki se toivoo, kaikki se kärsii.
Rakkaus ei koskaan häviä."
Nyt olen vainoharhainen. Miten voimme vaeltaa tässä rakkaudessa?
Paavali sanoo, että ilman rakkautta olemme vain kilisevä kulkunen.
Jos yritämme elää tätä elämää ilman tätä rakkautta sisällämme -
ja ilman, että se virtaa meistä, olemme vain kilisevä kulkunen.
Nämä tyypit johtavat ylistystä tosi hyvin. Jos he soittavat väärän äänen, -
heidän kasvoillaan on kauhistunut ilme: "Mitä ihmettä äsken tapahtui?"
Jos tämä rakkaus ei virtaa meistä, kristillinen elämämme on kuin -
väärä ääni. Vaellamme väärässä äänessä, ja se tuntuu inhottavalta.
Paavali kuvaa tässä, miltä tuo rakkaus voisi näyttää käytännön elämässä, -
tuo agape-rakkaus, se sana, jota en osaa sanoa.
Hän sanoo: "Olkaa kärsivälliset kaikkien kanssa."
Me kaikki liikumme eri vauhtia. Inhoan ajamista joidenkin teidän takananne.
"Vauhtia! Mene nyt jo! Tuostahan mahtuisi bussikin!"
Te ajelette rauhassa jutellen kaverin kanssa, ja minä käyn kärsimättömäksi.
Haluan päästä perille, mutta Jumalan rakkaus tuo mukanaan täyteyden.
Kärsimättömyys on merkki siitä, että pelkää jäävänsä jostain paitsi.
"Jos en pääse perille nyt, minulta jää jotain kokematta!"
Emme kuitenkaan ole vielä sellaisia kuin joskus tulemme olemaan.
Jumalan rakkaus on kärsivällinen ihmisten kanssa.
Ihmiset ovat todella ärsyttäviä.
Oletteko huomanneet sen, vai ajattelenko minä vain niin?
Puolet teistä nyökyttelee, puolet ei. Te olette sitten niitä ärsyttäviä, vai?
Se oli vitsi. Ihan oikeasti oli.
Mutta kun olemme täynnä Häntä, olemme kärsivällisiä ihmisten kanssa.
Olemme ystävällisiä ja lempeitä. Jumalan rakkaus saa kukoistamaan.
En puhu oven avaamisesta jollekulle. Sitä pidetään ystävällisenä, -
mutta Raamattu tarkoittaa lempeydellä sairaiden parantamista.
Kuten Hugh sanoi, Jeesus teki kaikki ihmeensä myötätunnosta.
Hän ei parantanut ihmisiä näyttääkseen olevansa supersankari, -
vaan koska Hän rakasti heitä.
Parannamme sairaita siksi, että rakastamme heitä.
Siksi sairaiden parantaminen on niin tärkeää. Jos ette usko minua, -
niin Pietari sanoi näin jouduttuaan uskonnollisten johtajien eteen, -
koska oli parantanut ramman miehen.
"Jos meitä tänään kuulustellaan sairaalle miehelle tehdystä -
hyvästä työstä ja siitä, kenen kautta hän on parantunut, -
niin olkoon teille kaikille ja koko Israelin kansalle tiettävä, -
että Jeesuksen Kristuksen, Nasaretilaisen, nimen kautta, -
hänen, jonka te ristiinnaulitsitte, mutta jonka Jumala kuolleista herätti, -
hänen nimensä kautta tämä seisoo terveenä teidän edessänne."
Sairaiden parantaminen on Jumalan laupeutta.
Jotkut sanovat, etteivät ole varmoja, haluaako Jumala parantaa juuri nyt.
Hän haluaa aina parantaa. Jeesuskin paransi aina, kun Häntä pyydettiin.
Seurakunnan tulee ymmärtää, että kun olemme täynnä rakkautta, -
lempeys vuotaa yli paranemisina. Rakkaus ei myöskään kadehdi.
Meillä on aina enemmän kuin tarpeeksi.
Tässäkin huoneessa toisilla on paljon ja toisilla vähemmän.
Jumalan rakkaus ei saa meitä kadehtimaan. Maailma kadehtii.
"Miksi tuolla on noin paljon ja minulla vain näin vähän?"
"Miksi superrikkaat ovat niin rikkaita? Se ei ole reilua."
Kun olemme täynnä Jumalan rakkautta, -
saatamme istua jonkun vieressä, joka on todella varakas, -
tai jolla on maailman kaunein vaimo ja ihanimmat lapset, -
mutta emme ajattele, että se on epäreilua, vaan ihmettelemme, -
miten paljon Jumala on tuota ihmistä siunannut.
Se antaa meille uskoa siihen, että Jumala siunaa meitäkin.
Kun näemme, mitä Hän on tehnyt jonkun muun elämässä, -
voimme uskoa, että Hän voi tehdä sen meillekin.
Eiväthän Häneltä siunaukset lopu. Koko taivas on laskettu jalkoihimme.
Meidän pitää vain oppia vaeltamaan siinä.
Paavali sanoo, että rakkaus ei kerskaile. Emme ole riikinkukkoja, -
jotka esittelevät erinomaisuuttaan, vaan Jumalan kirkkauden peilejä.
Maailma tuntee meidät Hänen opetus- lapsikseen agape-rakkaudestamme, -
joka heijastaa Jeesusta.
Jeesus virtaa meistä yli. Emme ole ylpeitä tai mahtailevia -
emmekä ajattele itsestämme liikoja. Tieto saa sellaista aikaan.
Yhteiskuntamme arvostaa niitä, -
jotka tietävät paljon ja joilla on paljon titteleitä.
Ei minulla ole mitään niitä vastaan, mutta sillä on taipumus ylpistää meitä.
Jeesus sanoo jakeessa Joh. 5:44 "Kuinka te voisitte uskoa, te, -
jotka otatte vastaan kunniaa toinen toiseltanne, ettekä etsi sitä kunniaa, -
mikä tulee häneltä, joka yksin on Jumala?" Jumalan agape-rakkaus -
tai miten se lausuttiinkaan, on sitä, ettei ihmisarvomme tule enää ihmisiltä.
Tärkeintä ei ole se, mitä ihmiset ajattelevat, vaan mitä Hän ajattelee.
Tärkeintä on Hänen kunniansa ja se, että kaiken Luoja on hulluna sinuun.
Olet Hänen silmäteränsä, eikä Hän irrota katsettaan sinusta hetkeksikään.
Useimpia ihmisiä ei voisi vähempää kiinnostaa, kun kävelemme kadulla.
Hän tarkkaa sinua ja on antanut Henkensä sinuun. Saat arvosi Häneltä.
Emme astu toimistoon maanantaiaamuna ylpeinä.
Astumme sinne kirjaimellisesti peileinä ja heijastamme toimistoon taivasta.
Rukoilen puolestanne, -
että teidät huomataan, kun astutte huoneeseen.
Ei siksi, että olette pöyhkeileviä kuin riikinkukot, -
vaan koska heijastatte Hänen kunniaansa.
Minne tahansa menettekin, ihmiset katsovat teitä ihaillen: -
"Kylläpä he tuoksuvat hyvältä." Se on Kristuksen tuoksu, -
ei Chanel. Se on ainoa tuntemani parfyymi.
Tiedän ainakin, ettei se ole Lynx.
Mutta ei se taida olla nyt markkinoilla.
Mutta siis astut huoneeseen ja tuoksut hyvältä.
Rakkaus ei käyttäydy sopimattomasti.
Tulette olemaan pääosan elämäänne kahdessa eri huoneessa.
Olette ihmisten kanssa, joilla on enemmän tai vähemmän kuin teillä.
Kun olette nuoria ja aloitatte työt, olette huoneissa, -
joissa ihmisillä on enemmän kuin teillä. Teidän tulee kunnioittaa heitä.
Kun olette huoneessa, jossa muilla on vähemmän kuin teillä, olkaa nöyriä.
Sitä rakkaus tekee. Se kunnioittaa niitä, joilla on enemmän taitoa, -
ja on nöyrä niiden kanssa, jotka osaavat vähemmän.
Rakkaus ei etsi omaa etuaan. Kyse on Jumalan valtakunnasta, ei haluistasi.
Yhtäkkiä kyse ei olekaan vain sinusta vaan Hänen kunniastaan.
Jeesus sanoo: "Etsikää ensin Jumalan valtakuntaa, niin saatte kaiken tämän."
Kuulostaa hassulta, mutta se on yksi Valtakunnan laeista.
Etsi ensin Valtakuntaa kuten Jeesus haluaa, ja sinulle annetaan kaikki muu.
Rakkaus ei vihastu helposti, -
ja jos vihastuu, se ei anna auringon laskea vihansa ylle.
En tiedä teistä, mutta olen huomannut viime aikoina, -
että on todella vaikea saada asioita tehtyä ja tuntuu, että hermostun, -
koska joskus täytyy ikään kuin nostaa kivenlohkare vuorelle.
Ihmiset ovat töykeitä tai eivät vain välitä, ja tarvitsen Jumalan apua.
Joskus joutuu jonottamaan puhelimessa 45 minuuttia -
kuunnellen taustamusiikkia, -
ja sitten linjan toisessa päässä oleva henkilö ei voi auttaa -
tai ei ole kiinnostunut, ja homma vain jatkuu. "Jumala, virtaa kauttani."
"Anna minulle rakkauttasi." Eilen tapahtui hauska juttu.
Olin puhelimessa 45 minuuttia. Minun piti saada eräs asia vaihdettua.
Ensin piti testata asioita. Se tyttö oli oikein mukava, -
mutta hengittelin syvään, sillä puhuisin aamulla teille rakkaudesta.
Yritin vain jaksaa. Vaikeinta on paikallaan pysyminen.
Olisitte ylpeitä minusta. 45 minuutin jälkeen hän sanoi: -
"Voin vahvistaa, että voimme tehdä vaihdon."
"Kiitos paljon", ajattelin. "Mutta meillä ei ole yhtään."
Hengitin syvään ja sanoin: "Vai niin, selvä on.
Voiko sen vaihtaa johonkin muuhun?" "Hyvä idea, minäpä tarkistan."
Puhelu meni taas pitoon, mutta en välittänyt.
Tänään hän lähetti minulle sähkö- postia toivoen, että kaikki on hyvin.
Ajattelin, että olipa herttainen tyttö. Ja sain parannuksen palveluun.
Sain jonkin uuden lisäjutun, -
mutta tärkeintä oli, etten suuttunut.
Joskus tuntuu, että haluaisimme räjähtää, -
mutta Jumalan rauha ja rakkaus virtaavat lävitsemme.
Teen todella töitä tämän asian kanssa, koska olen vähän kuumakalle.
Herra opettaa minua. Jos olet samanlainen, rukoilemme puolestasi.
Tämä on nimittäin tärkeää, jotta Henki voisi virrata.
Jos Pyhä Henki asuu meissä, Hän voi virrata kauttamme.
Rakkaus ei muistele kärsimäänsä pahaa. Et voi sanoa: "Aina sinä..."
Sano ennemmin: "Isä, anna heille anteeksi. He eivät tiedä, mitä tekevät."
Ja montako kertaa piti antaa anteeksi? 70 kertaa 7. En pidä siitä kohdasta.
Montako kertaa, Jeesus?
Kyse on agape-rakkaudesta, joka virtaa meistä.
Rakkaus ei iloitse vääryydestä, vaan iloitsee yhdessä totuuden kanssa.
Rakkaus ei ole läpihuutojuttu. En tarkoita, että pitää maata maassa -
ja rakastaa kaikkia. Rakkaus tarkoittaa totuuden puhumista.
Kun lapseni olivat pieniä, emme antaneet heille kokista ennen kirkkoa -
tai kun lähdimme ulos, koska se teki heidät aivan hulluiksi.
Teimmekö niin, koska emme rakastaneet heitä? Ei, päinvastoin.
Halusimme muidenkin pitävän heistä, eikä kukaan pidä kokishumalaisista.
Puhun siis Coca-Colasta. Jotkut täällä ovat juuri tulleet uskoon.
En tietenkään tarkoittanut kokaiinia.
"No, sittenhän ei ole hätää", te ajattelette.
Joskus rakkaus kertoo, että se, mitä joku tekee, tuntuu pahalta.
Se on rehellisyyttä. Ei ole rakkautta, että jos ihmiset ärsyttävät sinua, -
et kerro sitä heille ystävällisesti. Aina he eivät tiedä, mitä tekevät.
Ajatellaan, että lähdet joka päivä töistä vihaisena, -
koska joku aina kiusaa sinua, mutta hän ei ehkä tiedä sitä, ellet kerro.
Hän ei ehkä tiedä, miltä se tuntuu. Sinä suutut, mutta hän ei huomaa sitä.
Rakkaus sen sijaan sanoo: "Olet minulle liian tärkeä, -
että voisin mennä kotiin ja käskeä tulen taivaasta yllesi."
Näinhän me teemme. Tai ette te, ette tietenkään.
Voit sanoa: "Ehkä se johtuu minusta, mutta minua suututtaa, kun teet näin.
Halusin vain kertoa sen, koska olet liian tärkeä siihen, -
että puhuisin sinusta pahaa enkä rakastaisi sinua."
Ymmärrättekö? Rakkaus virtaa.
"Kaikki se peittää, kaikki se uskoo, kaikki se toivoo, kaikki se kärsii."
Rakkaus suojelee muita. Se luottaa siihen, että heillä on hyvä tarkoitus.
Se toivoo, että Jumalan muuttava voima toimii heidän elämässään, -
ja antaa aikaa Jumalan suunnitelman toteutumiselle heidän elämässään.
Ja jos pohditte tätä, Paavali sanoo, että rakkaus ei koskaan häviä.
Nyt haluan puhua teille hetken eräästä asiasta.
Paavali sanoo toisen tärkeän asian.
Hän sanoo, että yksi rakkauden ilmenemismuodoista on avioliitto.
Avioliitto on kuva siitä, miten Jeesus rakastaa seurakuntaa.
Tätä saarnaa kirjoittaessani koin Herran puhuvan kahdesta asiasta.
Toinen oli se, miten rakkaus virtaa elämässämme.
Toinen asia oli puhua siitä, -
että avioliitto on ihmeellinen kuva siitä, -
miten Kristus rakastaa seurakuntaa. Paavali kirjoittaa Efesolaiskirjeessä -
Message-käännöksen mukaan: "Kunnioituksesta Kristusta kohtaan -
olkaa erittäin kunnioittavia toisianne kohtaan. Vaimot, ymmärtäkää -
ja tukekaa aviomiehiänne niin kuin osoitatte tukenne Kristukselle.
Aviomies johtaa vaimoaan niin kuin Kristus johtaa seurakuntaa, -
ei määräillen, vaan vaalien. Joten niin kuin seurakunta alistuu Kristukselle, -
kun Hän osoittaa tällaista johtajuutta, vaimojen tulisi alistua puolisoilleen.
Aviomiehet, tehkää kaikkenne agape-rakkaudessa vaimoihinne, -
täsmälleen niin kuin Kristus teki seurakunnalle.
Rakkaudessa tärkeintä on antaminen, ei saaminen. Kristuksen rakkaus -
tekee seurakunnasta eheän, Hänen sanansa herättävät sen kauneuden.
Hän haluaa, että se on parhaimmillaan pukee sen valkoiseen silkkiin, -
joka loistaa pyhyyttä. Näin aviomiesten tulisi rakastaa vaimojaan.
Näin he tekevät itselleen palveluksen, ovathan he jo yhtä avioliitossa."
Paavali siis sanoo, että avioliitto ja perhesuhde -
on kuva siitä, miten Jeesus rakastaa meitä.
Useimmissa käännöksissä vaimojen käsketään alistua aviomiesten tahtoon.
Minusta se on hieno ajatus ja kannatan sitä täysin, -
mutta ongelma on, ettei tuota sanaa ole kreikankielisen tekstin alkuosassa.
Siinä sanotaan, että vaimot, kuulutte aviomiehillenne samoin kuin Herralle.
Se käännetään alistumiseksi, koska siitä seuraa alistuminen, -
mutta Paavali ei oikeastaan sano niin.
Hän käskee kuitenkin selvästi avio- miesten agape-rakastaa vaimojaan.
Hän käskee vaimoja antamaan omansa aviomiehille kuin Herralle, -
kohdella aviomiehiään kuin Herraa. Siitä johtuu se alistuminen.
Ja aviomiehiä hän käskee agape-rakastamaan vaimojaan.
Puolisoiden pitää agape-rakastaa toisiaan. Eikö siis eros-rakastaa?
Voitte tehdä sitäkin, mutta se lähtee agape-rakkaudesta.
Jos menette naimisiin vain eroksen takia, ette ymmärrä, mikä on tärkeintä.
Siksi Jumala kieltää eros-rakkauden ennen avioliittoa, -
koska ykseys alkaa vähintään fileo-sisarusrakkaudesta, -
mutta jos teillä on Henki, ensin on agape, ei koskaan eros.
Se ei lähde siitä, se lähtee Jumalan rakkaudesta.
Onko tässä järkeä? Kolmanneksen mielestä on. Aika hyvin.
Vihimme avioliittoon erään parin. Eivätkö he olekaan eturivissä?
Thomas ja Ruthy. Ai, he ovat parkkipaikalla. Pysäköimässä autoja, -
eivät riitelemässä. He ovat olleet naimisissa vasta kuukauden.
Pidin häissä pienen puheen. Sen jälkeen joku nykäisi minua hihasta -
ja pyysi saada puheeni muistiinpanot. Sanoin: "Toki, miksi?"
Hän sanoi tuntevansa parin, joka oli ollut naimisissa pari vuotta.
Heidän liittonsa on romahtamassa, koska mies pahoinpitelee vaimoaan.
Seurakunta vain sanoo, että vaimon tulee alistua.
Kukaan ei sanonut miehelle, että tämän pitää agape-rakastaa.
Sanon heti, että kristillisessä avio- liitossa ei ole sijaa pahoinpitelylle, -
ei fyysiselle, emotionaaliselle eikä verbaaliselle. Ei koskaan!
Pahoinpitely ei koskaan kuulu siihen. Raamattu sanoo selvästi, -
että mies ja nainen jättävät isänsä ja äitinsä, menevät naimisiin -
ja tulevat yhdeksi, koska ovat kuolleet itselleen kuten Kristus kuoli tähtemme.
Vaimot, on helppo antaa itsenne aviomiehellenne, -
kun hän agape-rakastaa teitä, -
hänen sanansa saavat teidät puhkeamaan kukkaan -
ja hän pyrkii sanoillaan ja teoillaan valaisemaan teitä.
Juliet tekee todella hyvää juomaa.
Hän pilkkoo hedelmiä ja laittaa ne isoon kannuun, -
jonka hän täyttää vedellä ja mehulla. Rakastan tuota juomaa.
Joskus, kun minulla on jano, menen jääkaapille, -
otan kannun ja juon suoraan siitä.
Tekin nauratte. Mikä tässä on vikana? Sitten laitan kannun takaisin.
En tee sitä silloin, kun tulette kylään.
Juon siis suoraan kannusta, ja hän suuttuu siitä.
Hänestä on inhottavaa, että teen niin. Niinpä minun pitää piileskellä -
ja varmistaa, ettei hän näe, kun menen jääkaapille juomaan.
Joka ilta ennen kuin menemme nukkumaan, -
hän tulee yläkertaan ja harjaa hampaansa.
Hän ottaa hammastahnan suoraan tuubista suuhunsa, ei hammasharjaan.
Minusta se on inhottavaa! Anteeksi mitä?
Tahna ja harja ovat hänen, eivät minun. Siksi hän tekee niin.
Minusta se on todella ällöttävää, paljon pahempaa kuin se kannujuttu.
Miten agape-rakastamme toinen toisiamme?
Jotta voisin rakastaa Julietia, täytyykö hänen lakata -
imemästä hammastahnaa tuubista? Ei!
Pitääkö minun lakata juomasta kannusta rakastaakseni häntä? Pitää!
En tiedä, miksi innostuitte, mutta näin asia on.
Kaikki haluavat, että asiat tehdään oikeudenmukaisesti, -
mutta ehdoton rakkaus rakastaa, vaikkei se ole oikeudenmukaista.
Minusta tulee sen kaltainen, joka rakastaa minua, ei sen, jota rakastan, -
koska Hän muuttaa minua. En yritä olla vaimoni kaltainen, -
vaan Jumalan kaltainen, ja Hän muuttaa minua.
Ja rukoilen, että Juliet puhuu minulle vielä kotimatkalla.
Ehkä suurin vaikeus perheissä on pettäminen, -
se, että mies tai vaimo rikkoo aviovalansa ja tekee aviorikoksen, -
joko fyysisesti tekemällä syrjähypyn tai emotionaalisesti sydämessään -
katsomalla toista ihmistä himoiten. Minusta porno sisältyy tähän.
Jeesus sanoo, että silloin puolisolle voi antaa erokirjan (Matt. 5).
Hän ei sano, että niin on pakko tehdä, mutta se on sallittua.
Vanhassa testamentissa Jumala käski profeetta Hoosean ottaa vaimokseen -
uskottoman naisen, prostituoidun, ja hankkia lapsia tämän kanssa.
Se kuvasi sitä, miltä Herrasta tuntuu, kun olemme uskottomia Hänelle.
Vuosien varrella olen tullut petetyksi useita kertoja, -
en avioliitossani, mutta ystävieni taholta.
Joskus se on ollut minun syytäni, joskus ei, -
mutta petetyksi tuleminen sattuu syvältä.
Jeesus sanoo, että mies ja nainen jättävät perheensä ja tulevat yhdeksi.
Kahdesta tulee yksi liha, joten he eivät ole enää kaksi, vaan yksi, -
ja minkä Jumala on yhdistänyt, sitä älköön kukaan erottako (Matt. 19).
Haluan kertoa sinulle, että jos olet naimisissa, liitostasi taistellaan, -
koska se, että Jumala ottaa kaksi ihmistä ja tekee heistä yhden, on ihme.
Avioliitostasi käydään sotaa, ja kun Jeesus sanoo: -
"Älköön kukaan erottako", Hän tekee julistuksen avioliittoosi.
Hän sanoo: "Kukaan ei saa erottaa tätä avioliittoa", -
koska paholainen haluaa rikkoa avioliitot ja perheet.
Siksi Jeesus julistaa, ettei niin saa tehdä. Avioliitto on taistelukenttä.
Työhaasteet, kiusaukset, taloudelliset velvollisuudet, demonit.
Varjelkaa siis avioliittoanne.
Ruoho on aina vihreämpää siellä, missä sitä kastellaan.
Kun Juliet ja minä avioiduimme, hän tuli uskoon kirkossa, jota johdin.
Olin siis aluksi naimaton ja otin sitten vaimon.
Sanon aina, että johtajana sain valita ensin. Niin se vain menee.
Tuohon aikaan tuli paljon ihmisiä uskoon, -
ja sinä vuonna meitä oli 10 paria, jotka menivät naimisiin.
Kävimme yhdessä avioliittoon johtavaa kurssia.
Sitä johti eräs pariskunta, ja minä johtavana pastorina -
osallistuin siihen Julietin ja yhdeksän muun parin kanssa, -
koska minulla ei ollut aavistustakaan, mihin olin ryhtymässä avioituessani.
Sen nimi taisi olla "Tee avioliitostasi parempi" tai jotain sellaista.
Noita kursseja pidetään eri nimillä. Kurssia veti vanhempi pariskunta, -
Hugh ja Jenny, joiden sydän paloi avioliittotyölle.
Vain kurssilla käymällä... Ennen kuin menin naimisiin, olin täydellinen.
Avioliitto aiheutti kaikki ongelmani. Ymmärsin, miten itsekäs olin, -
ja Jumala muutti minua. En osannut aavistaa, -
että Hughista ja Jennystä tulisi minulle elinikäiset ystävät.
Ikävä kyllä Jenny meni Herran luo pari vuotta sitten, -
mutta Hugh oli täällä johtajien tapaamisessa kuukausi sitten.
Meillä on avioliittoherätysryhmä. Se ei ole niille, joilla menee huonosti.
Se on niille, jotka haluavat liittonsa olevan upea taisteluiden keskellä.
Ryhmän vetäjät Simon ja Heidi ovat todella ihania.
Haluan rohkaista sinua: jos olet naimisissa, lähde mukaan.
Anna heidän rukoilla puolestasi. Jos avioliittosi on kuva siitä, -
miten Kristus rakasti seurakuntaa, se voi olla parempi, -
sillä Hän rakastaa seurakuntaa täysin ehdoitta.
Meitä saattaa pelottaa, että jos menemme sinne, -
kaikki ajattelevat, että avioliittomme on kriisissä. Siitä ei ole kyse!
Kyse on siitä, että liitosta tulee upea. En osaa edes kuvitella, -
miten paljon pettäminen avioliitossa sattuu. Sinun ei tarvitse kestää sitä, -
mutta agape-rakkaus kykenee antamaan anteeksi -
ja olemaan muistelematta kärsimäänsä pahaa.
Olen nähnyt monien toipuvan pettämisestä. Jeesus pystyy siihen, -
koska Hän on sinussa. Kaikki voi kääntyä hyväksi, -
mutta vielä parempi on, jos et petä puolisoasi.
Varjele avioliittoasi. Vuosien varrella olen huomannut, -
että vaikka elämme armon alla, joitakin sääntöjä on hyvä noudattaa.
Olen koetellut nämä itse. Älä ole kahden naisen kanssa, -
joka voi houkutella sinut kiusaukseen, autossa, kotona tai töissä.
"Et tiedä, miten vaikeaa se on." Kyllä tiedän, olen ollut töissä.
Olen kokenut sen, mutta olen vain todella varovainen.
Älä katso seksisävytteistä materiaalia, ja jos katsot, tunnusta se.
"Kulta, katso, mitä katsoin tänään."
Näin ongelma hoituu heti kerralla.
Älä lähde ulos syömään kaksin naisen kanssa, jos olet mies, -
vaikka hän olisi ystäväsi.
Syrjähypyt eivät tapahdu ventovieraiden kesken.
Kumma kyllä, minua ei ole ikinä pyydetty seksiin ruokakaupassa.
Niin ei vain ole käynyt.
Ystävät ovat vaarallisempia, koska emme ole varuillamme.
"Mehän olemme vain ystäviä. Mitään ei voi tapahtua."
"Luotan häneen täysin."
Mutta miksi saattaisit itsesi kiusaukseen?
Hengellisyys ja seksuaalisuus ovat todella lähellä toisiaan.
On helppo sotkea asiat.
Älä osoita naista kohtaan kiintymystä, jos se voidaan tulkita väärin.
En tarkoita, ettet voisi halata, mutta muista kahden sekunnin sääntö.
Meille ei-halailijoille koronassa ja turvaväleissä oli hyvätkin puolensa.
Minä vain vitsailen.
Mieti, mitä kirjoitat kirjeisiin, tekstiviesteihin, muistiinpanoihin, -
sosiaaliseen mediaan tai TikTokiin. En edes tiedä, mikä se on.
Ja lopuksi: älä pidä salaisuuksia puolisoltasi.
Tämä pätee myös tietokoneen ja puhelimen salasanoihin.
Meillä on yhteinen salasana lähinnä siksi, ettemme muista kuin yhden.
En usko, että olemme koskaan päättäneet tehdä niin.
Juliet lukee kaikki tekstiviestini ja sähköpostini.
Häntä ei huolestuta niiden sisältö vaan se, etten muista vastata niihin.
Sitten hän aina muistuttelee minua vastaamaan. Mutta kysy itseltäsi, -
onko koneellasi tai puhelimellasi jotain, mitä puolisosi ei saisi nähdä -
tai mitä lapsesi eivät haluaisi nähdä?
Onko siellä mitään sellaista? Pitäisikö olla? Minusta ei.
On mielenkiintoista, että yhteis- kunnassamme kaikki on salaista, -
mutta Jeesus sanoo, että salaisuudet huudetaan katoilta.
Yksi asia, joka tapahtuu, kun Jumalan rakkaus virtaa meistä, -
on se, että kaikki tulee esiin, koska me rakastamme.
Rakastan Häntä, rakastan vaimoani, -
hän rakastaa minua ja minä rakastan teitä. On liian paljon menetettävää.
En anna vihollisen huijata itseäni, koska tiedän hänen juonensa.
Ensi viikolla puhumme muista asioista kuin perheestä.
Minulla on muistiinpanot noin viiteen saarnaan, -
joten tiedän aiheet jo. Nouskaa.
Bändi, tulkaa takaisin lavalle.
Ennen kuin teemme mitään muuta, puhuin Jumalan rakkaudesta.
Jos et tunne Jeesusta, et tiedä, mistä puhun.
Lähin tuntemasi vastine on luultavasti filos, rakkaus, -
jota sisarukset ja ystävät kokevat, mutta agape-rakkaus...
Oletko koskaan pohtinut, mitä jossain tuolla kaukana on?
Ei maailmassa, vaan sen tuolla puolen. Scifi-elokuvissa siellä on -
jokin paha, hirviömäinen vihollinen, joka hyökkää kimppuumme, -
mutta oikeasti siellä on rakastava Jumala, joka on rakkaus.
Hän loi kaiken ja rakasti meitä niin paljon, että antoi Poikansa -
tulemaan tälle pienelle planeetalle elämään ja kuolemaan vuoksemme.
Nyt Hän on noussut kuolleista, ja voimme tuntea Hänet.
Hän tulee asumaan jokaisen luo, joka kutsuu Hänet sisään elämäänsä.
Jos et ole ikinä kutsunut Häntä elämääsi, voit tehdä sen nyt.
Tai ehkä olet kutsunut Hänet elämääsi vuosia sitten, -
mutta olet ollut poissa ja tiedät, että on aika tulla takaisin.
Voit tulla eteen, samoin sinä, joka et ole koskaan kutsunut Häntä.
Haluan antaa sinulle tilaisuuden. Jos tämä koskee sinua, tule.
Eikö tänään ole ketään? Se on paras asia, jonka voit elämässäsi tehdä.
Sydämesi hakkaa. Tämä Jeesus, joka antoi elämänsä puolestamme.
Ehkä joku toi sinut tänne tänään, ja sinusta ehkä tuntuu, -
että sinua on huijattu. Niin onkin, koska tämä on niin tärkeä asia.
On todella tärkeää, että tunnet Hänet ja rakkaus voi virrata elämääsi.
Jos Hän ei tule sisimpääsi, et saa kokea sitä, -
sitä Jumalan rakkautta. Onko täällä tänään ketään?
Onko Moses vielä täällä, vai menikö hän jonnekin?
Tapasin aiemmin erään nuoren, jonka nimi on Moses.
Hän sanoi olleensa kirkossa, muttei ollut antanut elämäänsä Jeesukselle.
Hän ei tiennyt, että niin piti tehdä. Hän oli aamukokouksessa.
Onko ketään? Eikö? Selvä, voitte tulla puoli kuuden kokoukseen.
Muistatteko, kun puhuin siitä vihajutusta?
Haluan rukoilla puolestanne, koska olen huomannut, -
että moni on vihainen ja että joudun itse tekemään kovasti töitä -
tuodakseni tämän asian valoon. Huomaan, että minua koetellaan, -
ja pyydän Pyhää Henkeä korvaamaan vihan aidolla rakkaudella ihmisiin.
Jos tämä koskee sinua, nosta kätesi ylös ja rukoile.
Kuten sanoin, minullakin on tämä ongelma. Se on normaalia elämää.
Ihmiset ovat kiristelleet hampaitaan, ja ilmassa on ollut vihaa.
Ole rehellinen. Jos lähelläsi on joku, joka on nostanut kätensä, -
laske kätesi hänen olkapäilleen. On vielä muitakin.
Jos olet naimisissa, ja olette viime aikoina riidelleet paljon, -
tartu puolisoasi kädestä, jos hän on täällä.
Jos tiedät, että teillä on ollut riitaa, ota häntä kädestä.
Pitäkää kädet ylhäällä, jotta ihmiset voivat rukoilla puolestanne.
Pyhä Henki, kiitän Sinua siitä, että olet tullut elämäämme, -
ja että virtaat. Et pysy paikallasi, vaan virtaat kauttamme, -
tulet sisään ja virtaat ulos. Olet ympärillämme ja muutat meitä.
Ja Herra, rukoilen, että tämä rakkaus, -
joka tulee taivaasta ja joka on kuva Kolminaisuudesta, -
joka rakastaa toinen toistaan, virtaisi meistä.
Ja siellä, missä on ollut vihaa ja kiukkuisia sanoja, -
tai vaikeita tilanteita, joissa huomaamme suuttuvamme, -
rukoilen, että rauha, joka on kaikkea ymmärrystä ylempi, tulisi meihin, -
ja kun huomaamme suuttuvamme, huutaisimme Sinun nimeäsi.
Jos avioliitossa olemme suuttumassa, voisimme nostaa esiin lipun -
ja sanoa: "Alan nyt suuttua, vaikka tiedän, ettei minun pitäisi."
Herra, muuta Sinä meidät, koska sitä olet tullut tekemään.
Emme ole sellaisia kuin tulemme kerran olemaan, vaan muutumme.
Täyttäköön Sinun agape-rakkautesi meidän jokaisen elämän -
ja virratkoon se meidän kauttamme.
Ja Herra, että ihmiset tuntisivat meidät opetuslapsiksesi siitä, -
että rakastamme toisiamme, saati sitten maailmaa.
Tätä rukoilen. Virtaa, Herra.
Laulamme vielä yhden laulun. Nyt on aika hakea lapset hoidosta.
Lauletaan: Jokainen tarvitsee myötätuntoa.
Jokainen tarvitsee myötätuntoa, rakkautta, joka ei koskaan petä
Anna armon laskeutua ylleni
Jokainen tarvitsee anteeksiantoa, Pelastajan lempeyttä
Hän on toivo kansojen
Pelastaja, Hän voi siirtää vuoret, -
Jumalani on väkevä Pelastaja
Ikuinen pelastuksen Tekijä
Hän nousi ylös ja kukisti haudan
Pelastaja, Hän voi siirtää vuoret...
Otat siis minut sellaisena kuin olen, kaikkine pelkoineni ja virheineni
Tule ja täytä elämäni taas
Annan elämäni seuratakseni kaikkea sitä, mihin uskon
Nyt antaudun
Pelastaja, Hän voi siirtää vuoret...
Loista valoasi ja anna koko maailman nähdä
Laulamme ylösnousseen Kuninkaan kunniaksi
Loista valoasi ja anna koko maailman nähdä
Laulamme ylösnousseen Kuninkaan kunniaksi
Loista valoasi...
Pelastaja, Hän voi siirtää vuoret, -
Jumalani on väkevä Pelastaja
Ikuinen Pelastuksen Tekijä
Hän nousi ylös ja kukisti haudan
Suomennos: Anni Lähteenmäki